## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Vinkovaca

### NN 77/2007 (25.7.2007.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Vinkovaca

# VLADA REPUBLIKE HRVATSKE

2429

Na
temelju članka 45. stavka 4. Zakona o poljoprivrednom zemljištu (»Narodne
novine«, br. 66/2001, 87/2002, 48/2005 i 90/2005),
Vlada Republike Hrvatske je na sjednici održanoj 19. srpnja 2007. godine
donijela

## ODLUKU

### O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA VINKOVACA

I.

Vlada
Republike Hrvatske (u daljnjem tekstu: Davatelj koncesije) dodjeljuje tvrtki FELIX
d.o.o., Vinkovci, Hrvoja Vukčića Hrvatinića
1 (u daljnjem tekstu: Korisnik koncesije) koncesiju za korištenje
poljoprivrednog zemljišta u vlasništvu Republike Hrvatske, na području Grada
Vinkovaca, koje je prema posjedovnom listu Područnog ureda za katastar Vukovar,
Ispostava Vinkovci, Državne geodetske uprave, označeno kao:

1.
proizvodno-tehnološka cjelina

k.o.
Mirkovci

|  |  |  |  |
| --- | --- | --- | --- |
| k.č.br. | kultura | klasa | ha a   m2 |
| 170 | oranica | 3 | 27 78 38 |
| 170 | oranica | 4 | 13 89 20 |
| 171 | oranica | 3 | 9 05 29 |
| 171 | oranica | 4 | 4 52 65 |
| 208/1 | oranica | 3 | 8 54 67 |
| 208/1 | oranica | 4 | 4 27 34 |

Sveukupna
površina: 68 ha 07 a 53 m2.

Sveukupna
početna visina godišnje koncesijske naknade iznosi: 59.706,58 kuna.

II.

Davatelj
koncesije dodjeljuje tvrtki ERVENICA d.o.o., Vinkovci, Glagoljaška 16 (u
daljnjem tekstu: Korisnik koncesije) koncesiju za korištenje poljoprivrednog
zemljišta u vlasništvu Republike Hrvatske, na području Grada Vinkovaca, koje je
prema posjedovnom listu Područnog ureda za katastar Vukovar, Ispostava
Vinkovci, Državne geodetske uprave, označeno kao:

2.
proizvodno-tehnološka cjelina

k.o.
Vinkovci II

|  |  |  |  |
| --- | --- | --- | --- |
| k.č.br. | kultura | klasa | ha a m2 |
| 4582 | oranica | 1 | 53 48 96 |
| 4584 | oranica | 1 | 35 71 81 |
| 4084 | oranica | 2 | 12 80 09 |
| 4667/1 | oranica | 1 | 27 69 72 |
| 4667/1 | oranica | 2 | 30 52 50 |

Sveukupna
površina: 160 ha 23 a 08 m2.

Sveukupna
početna visina godišnje koncesijske naknade iznosi: 98.982,85 kuna.

III.

Poljoprivredno
zemljište u vlasništvu Republike Hrvatske koje je predmet ove Odluke daje se u
koncesiju kao 1. i 2. proizvodno--tehnološka cjelina u svrhu biljne i stočarske
proizvodnje.

IV.

Korisnici
koncesije dužni su iskorištavati poljoprivredno zemljišta iz točke I. i točke
II. ove Odluke u skladu s Programom iskorištavanja poljoprivrednog zemljišta,
koji čini sastavni dio ugovora o koncesiji, i to na takav način koji će
osigurati najveću moguću zaštitu okoliša.

V.

Korisnici
koncesije ne mogu ući u posjed poljoprivrednog zemljišta koje je minirano sve
dok ne bude razminirano, a troškove razminiravanja
sami će snositi.

VI.

Za
korištenje poljoprivrednog zemljišta u vlasništvu Republike Hrvatske, navedenog
u točki I. i točki II. ove Odluke, Korisnici koncesije dužni su plaćati
Davatelju koncesije godišnju naknadu u iznosu navedenom u točki I. i točki II.
ove Odluke.

Dinamika
plaćanja naknade za koncesiju odredit će se ugovorom o koncesiji.

VII.

Koncesija
iz točke I. i točke II. ove Odluke dodjeljuje se na vrijeme od 30 godina,
počevši od dana sklapanja ugovora o koncesiji predmetnog poljoprivrednog
zemljišta.

VIII.

Dozvoljava
se Korisnicima koncesije postavljanje gospodarskih objekata, pomoćnih uređaja i
objekata za iskorištavanje zemljišta, ako je to u skladu s dokumentima
prostornog uređenja i graditeljstva.

Po
isteku koncesije, navedeni objekti postaju vlasništvo Davatelja koncesije.

Davatelj
koncesije ima pravo tražiti da Korisnici koncesije o svom trošku uklone
postavljene gospodarske, pomoćne i druge objekte na predmetnom poljoprivrednom
zemljištu.

IX.

Ministarstvo
poljoprivrede, šumarstva i vodnog gospodarstva može otkazati Korisnicima
koncesije ugovor o koncesiji poljoprivrednog zemljišta iz točke I. i točke II.
ove Odluke, ako Korisnici koncesije i nakon opomene koriste predmetno
poljoprivredno zemljište suprotno ugovoru o koncesiji i ne primjenjuju mjere i
postupke pred­viđene propisima o zaštiti i korištenju poljoprivrednog
zemljišta.

X.

Ugovor
o koncesiji raskida se ako Korisnici koncesije ne plate godišnju koncesijsku
naknadu, utvrđenu ugovorom o koncesiji, u roku od 15 dana od dana primitka
poziva Davatelja koncesije, te ako predmetno zemljište daju u zakup ili potkoncesiju.

XI.

Na
temelju ove Odluke ovlašćuje se ministar poljoprivrede, šumarstva i vodnog
gospodarstva da sklopi ugovore o koncesiji poljoprivrednog zemljišta iz točke
I. i točke II. ove Odluke, kojima će se detaljno urediti ovlaštenja Davatelja
koncesije, te prava i obveze Korisnika koncesije.

XII.

Ova
Odluka stupa na snagu danom donošenja, a objavit će se u »Narodnim novinama«.

Klasa:
320-02/07-01/01

Urbroj: 5030116-07-3

Zagreb,
19. srpnja 2007.

Predsjednik

**dr****. sc. Ivo
Sanader, v. r.**

Odluka, NN 77/2007-2429
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)